google/wiki40b huggingface dataset:
Assassin (Fate/stay night)

Identiti Sebenar

Assassin tidak mempunyai identiti yang benar-benar wujud, meskipun dia melakonkan watak pahlawan pedang bernama Sasaki Kojirō. Sasaki Kojirō yang telah ditelan zaman ini dilatih dalam fencing gaya Chūjō-Ryū, dan telah menubuhkan Ganryū, sebuah sekolah kenjutsu. Senjatanya, Monohoshi Zao, merupakan sebilah nodachi yang tajam dan berat, berukuran 90cm panjang (150cm dalam siri Fate/stay night); panjang bilahnya adalah luar biasa untuk pedang sebegitu.
Dalam dunia sebenar dan siri ini, meskipun terkenal dengan pergerakan kakinya dan penguasaan kenjutsu, Kojirō paling terkenal dengan kematiannya di tangan Musashi Miyamoto, meskipun sesetengah sejarahwan meragui kewujudan Kojirō sama sekali. Meskipun dia disebut dalam rekod-rekod kerajaan, terdapat percanggahan maklumat tentang umurnya, dan Musashi tidak pernah menyebut nama seorang pahlawan pedang dengan nama Kojirō dalam mana-mana rekod penulisannya. Dalma siri Fate/stay night, profil Kojirō di dalam era moden itu merupakan suatu rekaan semata-mata; dia merupakan lembaga yang tidak bernama, berkongsi persamaan dengan lagenda Kojirō, justeru meminjam rupa serta kebolehan pahlawan itu sebaik sahaja dirinya diseru.

Peranan

Assassin diseru oleh Caster sebagai penjaga pintu masuk ke Kuil Ryūdō. Disebabkan penyeruannya sebagai Servant yang tidak mengikut peraturan, Assassin terpaksa bergantung sepenuhnya kepada Caster untuk sumber Mana dan tidak mampu bergerak melebihi kawasan di kuil tersebut. Tambahan pula, dia telah kehilangan kebanyakan parameter dan kebolehan biasa yang diberikan untuk Servant kelasnya. Disebabkan statusnya yang terhad, Assassin tidak meletakkan Holy Grail sebagao objektif yang penting, selain daripada tugasnya untuk Caster, Assassin hanya berminat untuk bertarung dengan pahlawan pedang yang handal. Dalam senario Fate, Assassin telah memaksa Saber untuk mengundurkan diri dalam serangan musuhnya itu kali pertama. Dalam pertemuan di antara Saber dan Assassin kali kedua (siri anime sahaja), dia melepaskan Shirō Emiya dan Rin Tōsaka demi menumpukan sepenuh perhatian dalam pertarungannya; dia tewas di tangan Saber dalam pertemuan ini. Dalam senario Unlimited Blade Works pula, dia telah menghentikan Saber daripada menyelamatkan Shirō daripada tangan Caster awal-awal lagi, dan kemudian menentang Saber buat kali terakhir meskipun Caster sudahpun ditewaskan pada waktu itu. Senario Heaven's Feel pula memaparkan peranan Assassin sebagai saluran yang digunakan Zōken Matō untuk menyeru True Assassin.
Dalam Fate/hollow ataraxia, Assassin tetap kekal di Kuil Ryūdōji, dan terus menjaga pintu masuknya meskipun keamanan telah tersebar di seluruh Bandar Fuyuki. Dia seringkali berbicara dengan sesiapa sahaja yang cukup baik untuk berjumpa dengannya di puncak anak tangga kuil tersebut. Apabila Avenger mula menyerang lokasinya, Assassin telah menentang anjing-anjing bayangan yang dilepaskan disamping Masternya, Caster.
Sekolah Jenis Kebangsaan (C) Kulai (1)

Sejarah

Sekolah Jenis Kebangsaan Cina Kulai 1 telah ditubuhkan pada tahun 1931.
Saint-Germer-de-Fly

Saint-Germer-de-Fly ialah sebuah komun di jabatan Oise di utara Perancis, wilayah Picardy.
Ais Kosong

Ringkasan

Filem Ais Kosong mengisahkan tentang tiga sahabat yang melakukan perjalanan dari Kuala Lumpur ke Pulau Pinang dan bagaimana perjalanan mereka dihambat oleh kumpulan mafia. Tanpa mereka sedari, tindakan mereka menyebabkan aktiviti dua orang penjenyaha dari kumpulan mafia itu dalam bahaya dan mungkin akan dihentikan oleh polisi. Salah seorang daripada dua penjenayah tersebut cuba mengejar tiga sekawan itu, kerana dia menganggap bahawa mereka telah dibayar oleh pesaing kumpulan mafia itu untuk menjatuhkan perniagaan haram mereka. Dua kumpulan mafia dan tiga sekawan yang melakukan perjalanan itu akhirnya bertemu di Pulau Pinang.
Simmern, Westerwaldkreis

Simmern merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Kampung Chegar Galah

Poskod

Poskod yang digunakan di Kampung Chegar Galah, Sauk, Perak ialah 33500.
Pelabuhan Sandakan

Pelabuhan Sandakan terletak di Sandakan,Sabah, Malaysia . Saiz pelabuhan ini tidak besar, lebih merupakan sebuah jeti atau pangkalan bot marin , bot nelayan dan bot penumpang yang hendak pergi ke pulau-pulau dan muara sungai. Pelabuhan ini menghadap ke Laut Sulu dan penting untuk pergi ke negara jiran khususnya ke pulau Mindanao, Filipina dan pulau Sulawesi , Indonesia.
Petak, Gianyar

Poskod

Poskod yang digunakan di Petak adalah 80515. Terdapat 16 buah desa/kelurahan di dalam daerah kecamatan Gianyar.
Pilihan raya kecil Balingian 2014

Pilihan raya kecil Balingian 2014 diadakan bagi mengisi kekosongan kerusi Balingian pada peringkat DUN Sarawak. Hari penamaan calon bermula pada 17 Mac 2014 manakala undian pada 29 Mac 2014. Sebelumnya, kawasan ini dipegang oleh Ketua Menteri Sarawak, Abdul Taib Mahmud yang meletak jawatan pada 28 Februari 2014. Kerusi tersebut diisytiharkan kosong setelah beliau mengambil alih peranan sebagai Yang di-Pertua Negeri Sarawak, menggantikan Abang Muhammad Salahuddin yang tamat tempoh menjawat pada 28 Februari. Abdul Taib merupakan ADUN daripada Parti Pesaka Bumiputera Bersatu, sebuah parti komponen Barisan Nasional (BN). Beliau menjadi pengerusi parti tersebut setelah mendapat majoriti 5,154 undi menentang dua calon lain dalam pilihan raya 2011.
Pilihan raya ini merupakan pertandingan satu lawan satu di antara Pakatan Rakyat dan Barisan Nasional. Yussibnosh Balo telah mewakili Parti Pesaka Bumiputera Bersatu sementara Abdul Jalil Bujang mewakili Parti Keadilan Rakyat (PKR), sebuah parti komponen Pakatan Rakyat. Kempen di kawasan ini telah dicemari oleh dakwaan bahawa Ketua Menteri yang baru, Adenan Satem menyalahgunakan kuasanya apabila empat pemimpin PKR telah dihalang daripada memasuki Sarawak sepanjang tempoh berkempen.
Yussibnosh Balo berjaya mengekalkan kerusi BN dengan majoriti 6,911 undi.
Kampung Titi Bakong

Poskod

Poskod yang digunakan di Kampung Titi Bakong, Yan, Kedah adalah 06900.
Karumandi Chellipalayam

Demografik 2001

Menurut bancian India pada tahun 2001, Karumandi Chellipalayam memiliki bilangan penduduk seramai 20,143. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Karumandi Chellipalayam memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 53% lelaki dan 47% wanita mampu membaca. 9% dari populasi berusia di bawah 6 tahun. (2001)
2 Hearts

Background and release

Pada tahun 2006, Minogue memulakan rakaman material di London, England untuk album pertamanya selepas disahkan menghidap barah payu dara pada Mei 2005. "2 Hearts" ditulis dan asalnya dinyanyikan oleh kumpulan Kish Mauve yang memberikan lagu ini kepada Minogue. Sewaktu memberi pendapat mengenai lagu ni, Minogue berkata beliau sudah menyukainya apabila pertama kali mendengarnya. Beliau turut menyatakan bahawa sesi rakaman bersama Kish Mauve adalah menyeronokkan.
Lagu ini telah bocor di Internet pada 9 Oktober 2007. "2 Hearts" dilancarkan dalam format yang pelbagai di serata dunia.

Video muzik

Video muzik untuk "2 Hearts" diarahkan oleh Dawn Shadforth dan penggambarannya berlangsung di Shepperton Studios di London, England. Video ini menampilkan Minogue berpakaian suit kucing hitam, gincu merah dan rambut perang ikal mayang melakukan persembahan bersama kugirannya, menyerupai Marilyn Monroe menerusi Some Like It Hot.
Saint-Marcel-Campes

Saint-Marcel-Campes ialah sebuah komun yang terletak di komun Tarn di selatan Perancis.
Paseban, VII Koto Ilir

Poskod

Poskod yang digunakan di Paseban adalah 37259. Terdapat 5 buah desa di dalam daerah kecamatan VII Koto Ilir.
Hildesheim (daerah)

Hildesheim merupakan sebuah daerah yang terletak di negeri Niedersachsen, Jerman.
Steineberg

Steineberg merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Anugerah Skrin 2011

Anugerah Skrin 2011 (ASK2011) ialah majlis penganugerahan seni audiovisual (filem dan televisyen) Malaysia, Anugerah Skrin yang dianjurkan buat kali ke-15. Ia berlangsung pada 4 November 2011 di Pusat Dagangan Dunia Putra, Kuala Lumpur.
ASK2011 mempertandingkan 23 kategori meliputi drama, filem dan penerbitan dalaman serta dua anugerah khas iaitu Anugerah Yasmin Ahmad dan Anugerah Artis Harapan Pantene.

Senarai terbitan yang layak bertanding

Terbitan-terbitan yang layak dikeluarkan pada 1 Julai 2010 hingga 31 Jun 2011.
Sukajadi, Pondoksalam

Poskod

Poskod yang digunakan di Sukajadi adalah 41115. Terdapat buah desa di dalam daerah kecamatan Pondoksalam.
Alo, Bone Raya

Poskod

Poskod yang digunakan di Alo adalah 96585. Terdapat 8 buah desa di dalam daerah kecamatan Bone Raya.
Istana Kampong Gelam

Istana Kampung Gelam (juga dieja sebagai Istana Kampung Glam; Jawi: إستان كمڤوڠ ڬلم) adalah bekas istana di Tasik. Kawasannya berdekatan Masjid Sultan di Kampung Gelam. Bangunan istana bersama kawasan sekitarnya dibaik pulih Taman Warisan Melayu pada 2004. Bangunan ini diwartakan sebagai Bangunan/Monumen Negara ke-70 pada 6 Ogos 2015, berkenaan Jubli Emas.

Sejarah asal

Istana Kampong Gelam telah dibina oleh Sultan Hussain Shah dari Johor pada 1819 di atas sebidang tanah berkeluasan 23 hektar (57 ekar) di kawasan Kampong Gelam, di mana ia ialah pemberian daripada Syarikat Hindia Timur Inggeris. Apabila istana ini siap dibina, ia memenuhi kawasan dua kali ganda lebih besar berbanding saiz pada hari ini, bilamana ia telah dikecilkan pada tahun 1824 untuk pembinaan Jalan Jambatan Utara. Baginda sultan bersemayam di situ sehingga kemangkatannya di Melaka pada 1835.

Pembinaan semula

Binaan konkrit yang wujud pada hari ini telah diarahkan oleh anakanda sulung Sultan Hussain, Sultan Ali Iskandar Shah pada 1835. Ia telah dibina pada tapak asal bangunan antara 1836 dan 1843. Istana dua tingkat yang baru dipercayai direka bentuk oleh arkitek George Drumgoole Coleman. Beberapa ciri-ciri seni bina yang direka oleh Coleman seperti Bangunan Parlimen Lama dan Gereja Armenia turut terdapat pada bangunan istana ini. Reka bentuk Istana Kampong Gelam merupakan gabungan gaya Palladio yang terkenal di England dengan motif Melayu tradisional. Perkarangan luas istana ini telah dipagari dengan tembok dan rumah-rumah ala kampung kecil telah dibina di sekitarnya untuk kerabat, orang suruhan dan tukang sultan.
Selepas disiapkan pada 1843, anakanda sulung Sultan Ali, Tengku Ali, tinggal bersemayam di istana ini sehingga kemangkatan baginda pada 1891. Pajakan bahagian tanah di mana istana ini berdiri telah diberikan oleh Sultan Ali dan Tengku Alam terus mengumpulkan sewa dan menyokong ahli keluarga ayahandanya menurut adat Melayu. Selepas kemangkatan Tengku Alam, baginda dimakamkan di perkuburan diraja berdekatan Masjid Sultan.
Jean Garcia

Biografi

Jean Garcia lahir sebagai (Jessica Anne Rodriguez Maitim), anak sulung daripada lima (dia memiliki dua saudara yang lebih muda dari perkahwinan ayahnya dengan ibunya, dan tiga saudara muda-setengah daripada keluarga kedua ayahnya). Dia menghadiri Trinity College of Quezon City sampai ia ditemui di waktu siang hari menunjukkan Kalatog Pinggan.She mempunyai dua anak iaitu, Jennica dengan pelakon Jigo Garcia, yang juga menghadiri Trinity College of Quezon City. dan Kotaro dengan pengusaha Jepun.

Kerjaya

Dia memiliki sahabat bernama Chiqquie (Junemuel Sanglay) yang memperkenalkannya kepada pengilang Ibu Lily Monteverde sebelum muncul dalam berbagai "telenovelas" (opera sabun) dan filem. Dia memulakan kerjaya lakonannya pada usia 13 tapi berjaya relatif menjaga privasi nya.
Hebat yang paling terkenal adalah di Yo sa Pangako teleserye 'di mana bermain antagonis Madam Claudia Buenavista. Dia juga membintangi fantaserye muzik pertama (fantasi / opera sabun) Kampanerang Cuba, dan acara memasak Makuha Ka Sa Tikim. Dia telah pindah ke saingan rangkaian GMA ABS-CBN Rangkaian dan ia memainkan peranan penyokong dan jahat di acara primetime seperti La Vendetta, Impostora, Majika dan lain-lain. Dia baru-baru ini di telefantasya GMA 7 terbaru, Dyesebel. Dia bermain Abresia di Gagambino.
Dia baru-baru ini FHM Filipina Oktober 2008 Covergirl. Garcia ditetapkan untuk bermain Suster Maria Belonia di Shake, Rattle & Roll X, yang MMFF (Metro Manila Film Festival) entri
Setelah Gagambino, dia muncul di All About Eve tempat dia bekerja dengan Sunshine Dizon, Iza Calzado, Richard Gomez dan EULA Valdez.
Dia menegaskan bahawa dia akan bergabung dengan casting penuh siri baru yang akan datang sihir Romana Santa untuk The GMA.

Insiden

Jean Garcia dengan putrinya Jennica & keluarganya diselamatkan dari banjir pada puncak dari Taufan "Ondoy" September, terkini 26 2009. Ini adalah kedua kalinya mereka bahawa rumah mereka telah dilanda banjir sejak rumah pertama mereka telah dilanda banjir pada tahun 2003.
Saint-Paterne-Racan

Saint-Paterne-Racan ialah komun di jabatan Indre-et-Loire di Perancis.
Masjid Kampung Pancor

Pentadbiran

Masjid Kampung Pancor memiliki nombor pendaftaran masjid No Daftar: MY-11-BST-00085.
Karang Duwet

Poskod

Poskod yang digunakan di Karang Duwet adalah 55871. Terdapat 7 buah desa di dalam daerah kecamatan Paliyan.
Mohd Tajuddin Abdul Rahman

Mohd. Tajuddin Hj. Abdul Rahman merupakan seorang penulis di Malaysia.
Sumpah bohong

Sumpah bohong atau sumpah palsu merujuk kepada tindakan seseorang individu, tanpa paksaan, membuat sumpah atau pengakuan palsu samada bertulis atau berkata, berkenaan hal-hal berkaitan prosiding penghakiman.
The Interview (filem 2014)

Plot

Dave Skylark dan penerbit, Aaron Rapoport menjalankan rancangan tabloid selebriti, "Skylark Tonight." Apabila mereka mendapat temu bual bersama seorang peminat, diktator Korea Utara, Kim Jong-un, mereka telah direkrut oleh CIA untuk menukarkan perjalanan mereka ke Pyongyang kepada misi pembunuhan.

Box office dan penyewaan dalam talian

The Interview mengadakan tayangan terhad di Amerika Syarikat pada Disember 25, 2014 di 331 teater dan mengutip $1 juta pada hari pembukaan. Ia kemudiannya mengutip $1.8 juta pada minggu pembukaan dan sehingga Januari 25, 2015, filem ini telah mengutip $6.1 juta di box office.
Empat hari selepas pelepasan dalam talian pada Disember 24, 2014, The Interview mengutip $15 juta melalui sewaan dan pembelian dalam talian. Ia menjadi kutipan tertinggi Sony Pictures melalui pelepasan dalam talian mengatasi Arbitrage ($14 juta), Bachelorette ($8.2 juta) dan Snowpiercer ($7 juta). Ia merupakan filem Google Play dan YouTube paling laris pada tahun 2014. Sehingga Januari 20, 2015, filem ini telah mengutip $40 juta melalui penjualan dan penyewaan dalam talian.

Respons kritikal

The Interview menerima ulasan bercampur daripada pengkritik. Di laman web Rotten Tomatoes, filem ini mendapat rating 51% berdasarkan 129 ulasan dengan purata rating 5.5/10.. Di Metacritic, filem ini mendapat skor 52 daripada 100, berdasarkan 33 pengkritik.
Pulasan

Ciri-ciri botani/morfologi

Buah pulasan diseliputi bulu yang lebih keras berbanding rambutan. Buah pulasan dimakan begitu sahaja, ia sesedap rambutan dan laici, tetapi amat jarang dijumpai di luar Asia Tenggara.

Pokok Pulasan

Pokok pulasan sering ditanam sebagai pokok hiasan. Ia mencapai ketinggian 10-15 ; mempunyai batang yang halus, 30-40 cm; dan dahan yang berbulu keperangan semasa muda. Mempunyai daun berselang, pinnate atau pinnate-ganjil, sepanjang 17-45 cm, mempunyai 2 hingga 5 pasang daun kecil bersetentangan atau hampir bersetentangan, bujur atau menirus (oblong-or elliptic-lanceolate), sepanjang 6.25-17.5 cm dan sehingga 5 cm lebar; agak beralun, hijau gelap dan hampir tidak berkilat pada permukaan atas; pucat, agak kebiruan, dengan bulu halus pendek jarang di bahagian bawah. Pokok Pulasan juga mempunyai bunga yang agak kecil, tanpa kelopak dengan 4-5 sepal berambut, secara tunggal atau bergugus pada hujung dahan utama atau dahan kecil, dipenuhi bulu halus kuning atau keperangan. 
Spesies berkait
Spiekeroog

Spiekeroog merupakan sebuah munisipaliti terletak di daerah Wittmund, Niedersachsen, Jerman.
Talcher Thermal Power Station Township

Demografik 2001

Menurut bancian India pada tahun 2001, Talcher Thermal Power Station Township memiliki bilangan penduduk seramai 6,616. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Talcher Thermal Power Station Township memiliki kadar pendidikan (kebolehan membaca) 85%, melebihi kadar purata kebangsaan 59.5%; dengan 57% lelaki dan 43% wanita mampu membaca. 8% dari populasi berusia di bawah 6 tahun. (2001)
Einöllen

Einöllen merupakan sebuah kawasan perbandaran terletak di daerah Kusel, Rhineland-Palatinate, Jerman.
Cisaat, Campaka

Poskod

Poskod yang digunakan di Cisaat adalah 41181. Terdapat 21 buah desa di dalam daerah kecamatan Campaka.
SM Faliq SM Nasimuddin

Keluarga dan kehidupan peribadi

SM Faliq ialah anak keempat dan anak lelaki ketiga pengasas Kumpulan Naza, Allahyarham SM Nasimuddin SM Amin. Dua abangnya ialah SM Faisal dan SM Nasarudin yang turut mewarisi perniagaan bapa mereka.  Beliau berkahwin dengan Chryseis Tan, anak sulung Pengerusi Berjaya Corporation Berhad, Vincent Tan pada Februari 2018. Beliau juga ialah seorang yang tidak begitu aktif di media sosial.
La Puebla de Valdavia

La Puebla de Valdavia merupakan sebuah kawasan perbandaran di Sepanyol di Palencia, di komuniti autonomi Castile dan León.
Kampung Tok Gebok

Poskod

Poskod yang digunakan di Kampung Tok Gebok, Ajil, Terengganu adalah 21800.
Fleix

Fleix ialah sebuah komun di jabatan Vienne di wilayah Poitou-Charentes barat Perancis.
Umbul Tanjung

Poskod

Poskod yang digunakan di Umbul Tanjung adalah 42167. Terdapat 13 buah desa di dalam daerah kecamatan Cinangka.
Niederhorbach

Niederhorbach merupakan sebuah kawasan perbandaran terletak di daerah Südliche Weinstraße, Rhineland-Palatinate, Jerman.
Stesen Janaelektrik Sungai Piah

Stesen Janaelektrik Sungai Piah atau Empangan Sungai Piah terletak kira-kira 40 km di timur laut dari pekan Sungai Siput, dihulu kepada empangan  Stesen Janaelektrik Sultan Azlan Shah  di Kenering , Perak. 
Empangan Sungai Piah adalah salah sebuah empangan hidroelektrik di skim hidroelektrik Sungai Perak.

Empangan Sungai Piah

Pembinaan dimulakan pada tahun 1986 dan disiapkan pada tahun 1990. Operasi dimulakan pada tahun 1990.

Sejarah

Kajian kemungkinan pembangunan kuasa hidro  di Sungai Piah bermula 1965 lagi. 1967 Shawinigan Enginering Co Ltd dari Canada  telah diminta mengkaji semula pembangunan keseluruhan  Hulu dan Hilir Sungai Perak yang melibatkan  Temengor, Bersia dan Kenering.
Kajian ini meliputi  kajian dalam tanah ,  topografi,  hydrometrik,  kekesanan pada alam sekitar, rekabentuk,  kajian tenaga,  kos dan analisa ekonomi.  Kajian kekesanan alam sekitar dijalankan oleh  Envirolmental Planning Associates, Australia. Tujuannya antara lain agar kehidupan Orang Asli tidak terjejas sangat.
Rancangan ini melibatkan kawasan tadahan hujan  seluas  1182 km melibatkan pelencongan  hulu Sungai Piah  dan Sungai Piah kecil  pada paras 800 m melalui sistem terowong.  Dua buah stesen janakuasa dibina iaitu satu di hulu (13 MW) dan satu di hilir ( 51 MW).  Sungai Toor ,Sungai Temor , Sulieh, Chier, Beltek dan Sungai Dindap turut terlibat.  Dua jenis turbin jenis  Pelton  dengan keupayaan 6.5 MW akan dipasang.
Pada Disember 1985, seramai 21 kontraktor antarabangsa  dari15 buah negara telah datang ke Malaysia  untuk melawat tapak projek.   Mereka yang melawat datang dari  Austria,  Jerman Barat, Jepun, Taiwan,  Sweden , Norway,  Peranchis,  Amerika Syarikat,  United Kingdom , Korea Selatan  dan Switzerland.  Kerja-kerja pembinaan bermula tahun 1986.
Dakwah

Dalam Islam Awal

Dalam al-Quran, istilah dakwah mempunyai segi-segi lain. Dalam Surah 30 dalam al-Quran, ia bererti untuk memanggil yang meninggal untuk membangun dari makam pada Hari Pengadilan. Apabila digunakan dalam al-Quran ia pada umumnya dirujukkan pada jemputan Tuhan untuk hidup menurut keazamanNya. Oleh itu, apabila digunakan dalam abad-abad pertama Islam, ia menambahkan kandungan pesan dan kadang-kadang digunakan secara ditukarganti dengan sharī‘a dan dīn.
Dakwah juga dijelaskan sebagai tugas untuk "secara aktif menggalakkan umat Islam dalam penerusan kewarakan lebih kuat dalam semua aspek hidup mereka," suatu takrifan yang telah dijadikan pusat pada fikiran Islam sezaman.

Tujuan Dakwah

Dalam teologri Islam, tujuan Dakwah adalah untuk menjemput orang, yang Islam dan bukan Islam, untuk memahami penyembahan Tuhan seperti disebutkan dalam al-Quran, dan juga untuk memberitahu mereka berkaitan Muhammad. Seperti diarahkan ke yang bukan Islam, ia terdiri dari menjelaskan Islam melalui tindakan, perbincangan dan dialog.
Uslub Dakwah
Uslub dakwah bermaksud ilmu tentang cara berdakwah dengan menggunakan pendekatan-pendekatan dakwah dalam menarik golongan yang diseru kepada ajaran Islam
Sasaran Dakwah
Kaedah untuk menarik perhatian sasaran dakwah
1. Mempermudahkan dan kelonggaran yang diberikan
Masyarakat non Muslim diberi pilihan dengan tidak ada paksaan untuk menerima Islam. Mereka boleh menilai dengan melihat kepada keperluan fitrah semulajadi yang ada dalam diri mereka. Islam sentiasa membenarkan pendakwah mempermudahkan dan menarik alternatif bagi memberi kelonggaran dalam beberapa hal kepada non Muslim dan saudara baru memeluk Islam.
2. Dakwah bil hal
Setiap perilaku dan amalan harian para pendakwah dan umat Islam hendaklah mencerminkan kesucian Islam yang menjamin kesejahteraan dan ketenteraman sejagat. Setiap tindakan akan dilihat oleh masyarakat non Muslim untuk dinilai sebelum menerima Islam. Tingkah laku mestilah berasaskan nilai tauhid, mengikut syariat Islam serta berbentuk ajakan kepada kesempurnaan Islam.
3. Dakwah melalui pendidikan
Pendidikan Islam sendiri merupakan proses mendidik akal, jasmani, dan rohani manusia berasaskan nilai-nilai fitrah insaniah. Proses pendidkan Islam ini akan membina akhlak dan membawa kepada kehidupan yang sempurna. Dakwah secara ini perlu merujuk kepada cara dakwah Muhammad semasa di peringkat awal Islam yang lebih memberi penekanan kepada psikologi, rohani dan perasaan.
4. Dakwah melalui pergaulan
Islam telah menggesa kepada umat Islam umumnya dan para pendakwah khususnya supaya mewujudkan suasana pergaulan yang baik dan menunjukkan jalan yang lurus kepada masyarakat yang belum Islam atau non Muslim. Para pendakwah harus mengenali latar belakang masyarakat yang hendak diseru itu terlebih dahulu supaya dapat melicinkan pergaulan dan proses bermuamalah dengan mereka.
5. Dakwah melalui ziarah
Ziarah merupakan satu usaha mendampingkan diri dengan non Muslim yang digalakkan oleh Islam terutama di waktu-waktu yang diperlukan seperti apabila mereka sakit, bermasalah, mahukan pertolongan dan seumpamanya. Ziarah boleh melapangkan dada mereka dan memberi ketenangan.
Sukan Olimpik Musim Panas 2020

Bidaan

Tokyo, Istanbul dan Madrid merupakan tiga calon bandaraya. Bandaraya Baku dan Doha tidak dinaikkan pangkat kepada status calon. Bidaan dari Rome ditarik balik.

Maskot

Maskot bagi Tokyo 2020 telah dipilih berdasarkan 2,042 penyertaan yang diterima melalui sebuah pertandingan rekaan maskot. Daripada penyertaan-penyertaan tersebut, tiga penyertaan telah dipilih oleh Panel Pemilihan Maskot pada Disember 2017. Pada 28 Februari 2018, keputusan akhir maskot rasmi telah diumumkan dengan pasangan A mendapat undian tertinggi dengan sebanyak 109,041 undi berdasarkan undian pelajar-pelajar sekolah rendah di serata Jepun. 
Nama bagi maskot-maskot tersebut diumumkan pada 22 Julai 2018, yaitu Miraitowa dan Someity. Nama Miraitowa merupakan gabungan dua perkataan yaitu mirai (未来, "masa depan") dan towa (永遠, "selama-lamanya"). Someity pula diambil daripada nama pokok ceri Yoshino dalam bahasa Jepun, Somei Yoshino (染井吉野, ソメイヨシノ) serta menyerupai ungkapan bahasa Inggeris "So Mighty" (Sungguh Gagah).